
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 18 
                                                             din 28 ianuarie 2021
privind preluarea unui contract de închiriere și, ulterior, prelungirea acestuia

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 1.343/20.01.2021 şi la Consiliul Local Sighișoara cu nr. 1.697/22.01.2021, de referatul de aprobare, înregistrat cu nr. 1.345/20.01.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea, înregistrată la Municipiul Sighișoara cu nr. 920/18.01.2021, depusă de domnul Moise Traian Silviu și a actelor anexate acestei cereri, urmare a analizării cărora, se constată că se justifică și se impune preluarea contractului de închiriere nr. 2/2011, așa cum a fost modificat și completat prin actul adițional nr. 1/2016, având ca obiect terenul aferent locuinței – apartamentul nr. V, situat în Municipiul Sighișoara, P-ța Hermann Oberth, nr. 46, în suprafață indiviză de 41 mp. din terenul în suprafață de 184 mp., înscris în C.F. nr. 50039, cu nr. top. 230, cu destinația de teren curți – construcții;

Având în vedere că termenul de închiriere din contractul de închiriere antemenționat va expira la data de 31.01.2021 și, ținând cont de clauzele contractuale, dar și în baza cererii formulate, că se justifică și se impune de asemenea și prelungirea contractului de închiriere;

Având în vedere clauzele din contractul de închiriere amintit mai sus, potrivit cărora preţul închirierii va fi calculat conform actelor normative în vigoare şi indexat în funcţie de rata inflaţiei;

Având în vedere că, prin preluarea și, ulterior, prelungirea contractului de închiriere nr. 2/2011, așa cum a fost modificat și completat prin actul adițional nr. 1/2016, nu sunt afectate planurile de sistematizare şi că bunul închiriat nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005, precum și faptul că prin prelungirea contractului de închiriere, se aduc venituri suplimentare la bugetul local;

Având în vedere că imobilul de natură teren, mai sus menționat, se află în intravilanul Municipiului Sighișoara și este cuprins în listele de inventar ale Municipiului Sighișoara – domeniul privat;   

Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Raportul de specialitate al Direcției Administrarea Patrimoniului, înregistrat cu nr. 1.344/20.01.2021, prin care se propune preluarea unui contract de închiriere și, ulterior, prelungirea acestuia;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b”, alin. (14), art. 139 alin. (1), alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                       H O T Ă R Ă Ş T E:

Art. 1. (1) Se aprobă preluarea contractului de închiriere nr. 2/2011, așa cum a fost modificat și completat prin actul adițional nr. 1/2016, încheiat cu domnul Popa Ioan și doamna Popa Silvia, având ca obiect terenul aferent locuinței – apartamentul nr. V, situat în Municipiul Sighișoara, P-ța Hermann Oberth, nr. 46, în suprafață indiviză de 41 mp. din terenul în suprafață de 184 mp., înscris în C.F. nr. 50039, cu nr. top. 230, cu destinația de teren curți – construcții, de către domnul Moise Traian Silviu, ca urmare a dobândirii de către acesta din urmă, în proprietate, a apartamentului nr. V, înscris în C.F. nr. 50039 – C1 – U1 Sighișoara, nr. C.F. vechi 1998/V, cu nr. top. 230/V.

(2) Restul clauzelor contractuale din contractul de închiriere nr. 2/2011, așa cum a fost modificat și completat prin actul adițional nr. 1/2016, își păstrează valabilitatea între Municipiul Sighișoara și domnul Moise Traian Silviu.

  Art. 2. (1) Se aprobă prelungirea contractului de închiriere, astfel cum a fost preluat potrivit prevederilor art. 1 din prezenta, al cărui termen va expira la data de 31.01.2021.

(2) Chiria este cea stabilită prin contractul de închiriere şi va fi indexată cu indicele de inflaţie anual.

(3) Perioada pentru care se aprobă prelungirea contractului de închiriere este de 5 (cinci) ani.

(4) Prelungirea contractului de închiriere se va face prin act adiţional. 

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică şi Biroul Juridic din cadrul Municipiului Sighişoara.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

                 Gall Ernő                                                                       
                                                 Contrasemnează pentru legalitate
                                      SECRETARUL GENERAL al municipiului,

                                                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Direcția Generală Arhitect Șef;

  2 ex. Direcţia Administrarea Patrimoniului;

  1 ex. Biroul Buget, Contabilitate, Salarizare – Direcţia Economică;
  1 ex. Biroul Impozite și Taxe – Direcţia Economică;
  1 ex. Biroul Juridic;

  1 ex. domnul Moise Traian Silviu.
13 ex.
B.A. 
